डीआरएम का विरोध, यूआरएमयू के सदस्यों ने की जमकर नारेबाजी
सांसदश्वेत मलिक जब डीआरएम अनुज प्रकाश के साथ बैठक करने पहुंचे तो इस दौरान डीआरएम को उत्तरीय रेलवे कर्मचारी यूनियन के विरोध का सामना करना पड़ा। स्टेशन सुपरिंटेंडेंट अरविंद गुप्ता के दफ्तर के बाहर यूनियन ने जमकर नारेबाजी की और चेतावनी दी कि अगर उनकी मांगों की तरफ ध्यान दिया गया तो यूनियन राष्ट्रीय स्तर पर नेताओं अधिकारियों का प्रदर्शन करेंगे।
यूनियन के फिरोजपुर डिवीजन के सेक्रेटरी राजेश कुमार ने कहा कि रेलवे मुलाजिम जिन क्वार्टरों में रह रहे हैं, उनकी खस्ताहालत है। उन्हें पेंशन नहीं दी जा रही है। प्रमोशन पिछले लंबे समय से बंद पड़ी हुई है। रेलवे काॅलोनी नंबर 2, 3 और बी ब्लॉक कोट खालसा के करीब 250 क्वार्टरों पर बाहरी लोगों ने कब्जा किया हुआ है। वहां हर तरह का नाजायज काम हो रहा है। रेलवे अधिकारियों को कई बार इस बाबत कहा गया है। रेलवे काॅलोनियों का भी इतना बुरा हाल है कि सीवरेज का गंदा पानी लोगों के घरों में घुस रहा है। क्वार्टरों में बैठकर खाना तक खाना भी मुश्किल है। सड़कें टूटी हुई है। भगतांवाला रेलवे स्टेशन के पास भी बने क्वार्टरों का बुरा हाल है। यहां सड़क की इतनी बुरी हालत है कि लोगों को स्टेशन तक जाने के लिए कई मुश्किलों का सामना करना पड़ता है। उन्होंने कहा कि इन समस्याओं बारे वह कई बार डीआरएम को मिले हंै, लेकिन अभी तक कोई हल नहीं निकाला गया है। यहीं कारण है कि उन्हें आज उनका विरोध करना पड़ा। उन्होंने चेतावनी दी कि अगर उनकी मांगों की तरफ ध्यान नहीं दिया गया तो वह डिवीजन और नॉर्दर्न लेवल पर इनका विरोध किया जाएगा।
hin_Deva hin_Deva hin_Deva